Sosiale media en my verhoudings - www.bybelkennis.co.za
by Coen Slabber · Published 15/02/2016 · Updated 06/01/2016
"Ek maak nie meer vriende nie. Ek weet nie meer hoe om 'n vriend te wees nie – 'n ware vriend. Ek het baie foto's gedeel; ek het baie goedbedoelde kommentare gelaat; ek het baie aanhalings gedeel. Ek het nie baie van my lewe met vriende gedeel nie. Ek voel ontmoedig, alleen en gefrustreerd."
Klink bekend. Sosiale media het 'n plek, maar baie mense moet erken dit het hulle lewens oorgeneem. Hoeveel mense gaan nog na 'n restaurant en gesels net. Sosiale media het sy tol geëis van ons verhoudings. Daar is 'n paar gebiede waar sosiale media ons verhoudings vernietig.
Dit skep 'n vals sin van intimiteit.
Dit laat ons voel ons ken mense beter as wat die geval is. Om van mense op Facebook en Instagram te hou, beteken nie dit is 'n vriendskap nie. Opregte verhoudings neem tyd en kommunikasie.
Dit skep 'n indruk van 'n gemeenskap
Ons glo ons het 'n groot ingeboude ondersteuningstelsel, maar dit is nie 'n werklikheid nie. Die enigste manier om 'n gemeenskap te vestig is om saam met mense vir 'n lang tyd te leef.
Dit verhoed dat ons volledig geken word
Sosiale media rig virtuele grense op. Ons vertel die stories wat ons goed laat lyk. Maar dit is net in ons gebrokenheid waar ons ten volle geken kan word. Dit gebeur in die alledaagse wêreld.
Dit keer ons na binne
Ons leef in 'n lugleegte. Die Internet is 'n afgesonderde plek Ons is almal daar, maar dit is meestal oppervlakkige gesprekke. Ons moet ophou om ons vriende te probeer beïndruk en begin luister na die stories wat hulle vir ons vertel. Ons moet die soort vriend word wat hulle nodig het.
Dit stel onrealistiese verwagtings
Woorde en prentjies is nie genoeg nie. Die lewe moet geleef word
Ons is goed om stories te vertel, maar nie so goed om stories te leef nie.
Natuurlik is daar baie voordele aan die sosiale media, maar ons moet net bewus wees van die potensiële nadele.